ไฟแนนซ์ทูเดย์
ได้ข่าวว่าปัญหาหนี้ร่วม 1 แสนล้านบาท ของการรถไฟแห่งประเทศไทย (รฟท.) ที่จะยกที่ดินตรงมักกะสัน เพื่อแลกหนี้กว่า 6 หมื่นล้านบาท คุยยังไงก็จบไม่ลงเสียที เพราะยังสรุปไม่ได้ว่าจะส่งทีมใครเข้ามาบริหารที่ดินทำเลทองแห่งนี้
9 ก.ย. 2559

ได้ข่าวว่าปัญหาหนี้ร่วม 1 แสนล้านบาท ของการรถไฟแห่งประเทศไทย (รฟท.) ที่จะยกที่ดินตรงมักกะสัน เพื่อแลกหนี้กว่า 6 หมื่นล้านบาท คุยยังไงก็จบไม่ลงเสียที เพราะยังสรุปไม่ได้ว่าจะส่งทีมใครเข้ามาบริหารที่ดินทำเลทองแห่งนี้
จน สมคิด จาตุศรีพิทักษ์ รองนายกฯ ชักเซ็งๆ เร่งเครื่องเท่าไรไม่คืบ เลยส่งบอร์ดชุดใหม่ ตามที่ ครม.เพิ่งอนุมัติไป นำทีมโดย พิชิต อัคราทิตย์ เป็นประธานกรรมการ ให้มาช่วยเร่งสางงานที่ค้าง อย่างโครงการรถไฟความเร็วสูง (ไฮสปีดเทรน) เชื่อว่า งานนี้ได้ลงทุนใหญ่สมใจรัฐบาลแน่ 
วันก่อน อภิศักดิ์ ตันติวรวงศ์ รมว.คลัง เป็นประธานในพิธีบวงสรวงพระคลังในพระคลังมหาสมบัติ ณ สำนักทรัพย์สินมีค่าของแผ่นดิน เลยถือโอกาสชวนพี่น้องในวงการ อย่าง อนุชิต อนุชิตานุกูล ประธานสายพัฒนาระบบงานช่องทางขายและผลิตภัณฑ์ ธนาคารเกียรตินาคิน ปรีดี ดาวฉาย ประธานสมาคมธนาคารไทย วิเชียร อมรพูนชัย ผู้ช่วยสายงานสังกัดสำนักกรรมการผู้จัดการธนาคารแลนด์ แอนด์ เฮ้าส์ และชาติชาย พยุหนาวีชัย ผู้อำนวยการธนาคารออมสิน ไปร่วมงานด้วย